**James Edward Hervey MacDonald** (født 12. mai 1873, død 26. november 1932) var medlem av den kanadiske Group of Seven Canadian artists. Hans sønn Thoreau MacDonald ble også kunstner, men som fargeblind holdt han seg til svart/hvitt og gråtoner.

Liv og virke
------------

Han ble født i Durham, England og emigrerte sammen med foreldrene som fjortenåring. De bodde først et par år i Hamilton (Ontario) for så å flytte til Toronto. Han studerte først illustratørfag og engasjerte seg i foreningen for kunststuderende. Han fikk stille ut skisser i en kulturklubb i Toronto, og ble lagt merke til av Lawren Harris. Harris oppmuntret ham til å male, og stille ut så mye som mulig. Året etter fikk han positiv kritikk for deltakelse på utstilling arrangert av «Ottawas kunstnerlag».

I 1913 dro han og MacDonald til Buffalo (New York) og besøkte den skandinaviske kunstutstillingen der. Deler av denne utstillingen var litt preget av nyere europeiske kunstretninger, noe som kan ha inspirert dem til å prøve ut tilsvarende ting med henblikk på kanadiske forhold. På denne tiden ble flere av deres kolleger som arbeidet i kommersiell grafisk industri interessert, og de begynte å søke seg fram til et kanadisk kunstsyn. A. Y. Jackson ble innbudt fra Montreal, og flyttet i mai 1913.

I mars 1916 stilte MacDonald ut *The Tangled Garden* i kunstnerforbundet, og høstet mye pepper. Kritikerne reagerte på fargestyrken og stilen, siden de vel var mere vant med akademikunst slik den var kjent i Europa gjennom århundrer. «En usammenhengende fargemasse» skrev en anonym kritiker i avisen «Toronto Star». Han ble raskt mål for kritikere som ikke likte stilen, siden hans verker ble både store og dominerende.

Han var en velstudert mann som gjerne tok en debatt, og skrev mye til sitt og kollegenes forsvar. Han fikk slag i 1917, og brukte mye av rekonvalesenstiden til å formulere et kunstprogram. At han ga sønnen fornavnet Thoreau var forøvrig valgt ut fra hans sans for den amerikanske skribenten Henry David Thoreau som var en av hans favoritter innen litteratur.

Høsten 1918 og i flere høster senere, dro han på tur i spesialutstyrt jernbanevogn som kunne funger både som bolig og atelier til Algoma-distriktet i Ontario. Fra denne arbeidplatformen laget han noen av sine mest kjente bilder, som for eksempel *The Solemn Land* fra 1920. Fra 1924 av, dro han mot Rocky Mountains hvor fjellene ble en sentral faktor i de senere bildene. Han ble etterhvert mindre tilfreds med gruppen, som etter hans mening beveget seg mere i retning av abstraksjon, enn han likte.

Han ble leder for Ontario College of Art i 1928 og hadde stillingen til sin død. Han malte også mindre etter det og bildene ble ikke regnet som i samme standard som før.

I vår tid regnes MacDonald blant de fremste i kanadisk kunst, og postverket har gitt ut et 15 cent- frimerke i 1973 med ett av hans bilder som motiv. En omtale fra 1979 sier at 

> Ingen kanadisk maler besatt en rikere beherskelse av farger og pigment som J.E.H.MacDonald. . .Hans penselføring er samtidig behersket og energisk. Hans beste på-stedet-skisser har en intensitet og friskhet ikke ulik Van Goghkilde
> 
> 
> 

Hjemmet hans i Vaughan (Ontario) er gitt i gave til byen av sønnen Thoreau. Det er restaurert og åpent for publikum.

Bilder
------

* James MacDonald's Dark Autumn, Rocky Mountains 1920James MacDonald's Dark Autumn, Rocky Mountains 1920
* James MacDonald's Lake McArthur, Yoho ParkJames MacDonald's Lake McArthur, Yoho Park
* James MacDonald's Mount LefroyJames MacDonald's Mount Lefroy
* James MacDonald's The Solemn LandJames MacDonald's The Solemn Land
* James MacDonald's The Supply BoatJames MacDonald's The Supply Boat
* James MacDonald's The Tangled GardenJames MacDonald's The Tangled Garden
* James MacDonald's Canadiana bookplateJames MacDonald's Canadiana bookplate

Referanser
----------

1. ↑   Artists of the World Online, oppført som James Edward Hervey Macdonald, AKL Online kunstner-ID 00052433[Hentet fra Wikidata]
2. 1 2   The Canadian Encyclopedia, oppført som J. E. H. MacDonald, Canadian Encyclopedia artikkel-ID james-edward-hervey-macdonald[Hentet fra Wikidata]
3. ↑   MacDonald, J(ames) E(dward) H(ervey), oppført som J(ames) E(dward) H(ervey) MacDonald[Hentet fra Wikidata]
4. 1 2   Find a Grave, oppført som J. E. H. MacDonald, Find a Grave-ID 10481, besøkt 9. oktober 2017[Hentet fra Wikidata]
5. ↑   Social Networks and Archival Context, oppført som J. E. H. MacDonald, SNAC Ark-ID w6pz5tcf, besøkt 9. oktober 2017[Hentet fra Wikidata]
6. ↑   www.thecanadianencyclopedia.ca[Hentet fra Wikidata]
7. ↑  Robson, Albert H. (1937). *J. E. H. MacDonald*. Toronto: Rous and Mann Limited. . "Beginning in 1916 ... his large canvases dominated the exhibitions and incidentally attracted the major portion of press criticism", p. 9
8. ↑  Paul Duval, J.E.H. Macdonald biography in *The McMichael Canadian Collection*, Kleinburg, Ontario, 1979. p. 51
9. ↑  City of Vaughan, "J.E.H./Thoreau MacDonald House"

Litteratur
----------

* Duval, Paul, "The Tangled Garden, the Works of J.E.H. MacDonald."M. Bernard Loates Cerebrus Publishing, 1978. National Library of Canada, AMICUS No. 2668524
* Boulet, Roger, "The Canadian Earth and Tom Thomson". M. Bernard Loates Cerebrus Publishing, 1982. National Library of Canada, AMICUS No. 2894383
* Reid, Dennis (1988). *A Concise History of Canadian Painting, Second Edition.* Don Mills: Oxford University Press Canada. ISBN 0-19-540663-X.

Eksterne lenker
---------------

* (en) J. E. H. MacDonald – kategori av bilder, video eller lyd på Commons Rediger på Wikidata
* CBC Digital Archives - The Group of Seven: Painters in the Wilderness

|  |  |
| --- | --- |
| Oppslagsverk/autoritetsdata | Canadian Encyclopedia **·** Geni **·** WikiTree **·** VIAF **·** GND **·** LCCN **·** ISNI **·** SUDOC **·** ULAN **·** NLA **·** BNE
 |